Miniaturepark

En miniaturepark er en seværdighed, hvor der under åben himmel er opstillet modeller af bygninger. Der kan være tale om gengivelse af en given by, typisk kaldet miniby, eller en samling af kendte bygninger og steder.

Private miniatureparker og minibyer har antagelig eksisteret siden engang i 1800-tallet, men det var i først i 1930'erne, at der blev tale om egentlige turistattraktioner. Nogle af de tidlige eksempler er Bekonscot i Storbritannien, Miniaturpark Klein-Erzgebirge i Tyskland og Madurodam i Nederlandene.

Variationer 
De fleste miniatureparker og minibyer er bygget i et fast størrelsesforhold varierende fra 1:76, der benyttes af den detaljerede Pendon i England, og op til 1:9 i Wimborne Model Town. På det europæiske kontinent og i Asien benyttes gerne 1:25, mens man i Nordamerika og Storbritannien benytter 1:12 og andre varianter. Danske minibyer benytter som oftest 1:10. Fælles gælder at man normalt ikke kan få ting til de størrelser i almindelig handel, hvorfor meget derfor laves på egne værksteder. Noget der for eksempel kan betyde, at hver eneste lille mursten til et hus skal brændes ligesom de rigtige for siden møjsommeligt at blive muret på plads.

Minibyer tager udgangspunkt i en bestemt by, typisk den hvor den hører hjemme og gerne fra et bestemt tidspunkt, hvor byens udformning er veldokumenteret. Minibyer er typisk bygget i en forholdsvis stor størrelse, der gør det muligt for de besøgende at gå rundt i gaderne i byen. Mange huse vil dog stadig ikke være større end mindre børn, men for eksempel kirketårne kan godt være højere end voksne mennesker. I visse tilfælde er man dog gået den modsatte vej med et mere beskedent størrelsesforhold, så en hel by kan gengives på forholdsvis få kvadratmeter.

Miniatureparker satser på samlinger af modeller af kendte bygninger og steder fra en given egn eller land eller fra flere lande. Der kan være tale om enkelte modeller som for eksempel slotte og karakteristiske bygninger, men der kan også være opbygget deciderede udsnit af landskaber eller byer, så bygningerne fremstår i deres rette element. I miniatureparker holdes publikum normalt på stier på passende afstand af de ofte detaljerede bygningsværker. Til gengæld kan de forskellige lokaliteter i parken bindes sammen af modeljernbaner, små floder eller lignende. 

En særlig variation over emnet er området Miniland, der findes i de forskellige udgaver af Legoland. Her er der tale om miniatureparker inkorporeret i større forlystelsesparker med hver sin udformning med mere eller mindre naturtro udsnit af forskellige områder og lande. Det der gør dem særlige er imidlertid, at samtlige bygninger, køretøjer og figurer er bygget af legoklodser. For det meste er benyttet størrelsesforholdet 1:20, men i enkelte tilfælde som for eksempel modeller af lufthavne er benyttet mindre størrelser, da de ellers ville blive alt for store.

Liste over miniatureparker

Europa

Danmark 

 Assens 
 Daugbjerg 
 Faaborg 
 Faxe Ladeplads 
 Fredericia 
 Frøstrup 
  Gl. Munkebo 
 Hobro 
 Løkken 
 Køge 
 Kolding 
 Korsør 
 Maribo 
 Roskilde 
 Slangerup 
 Sæby 
 Thisted 
 Varde 
 Vejen 
 Viborg
 Aalborg

Tyskland 

 Bayern
 Legoland Günzburg, Günzburg
 Berlin
 Modellpark Berlin-Brandenburg, Berlin-Oberschöneweide
 Mecklenburg-Vorpommern
 Miniaturenpark Rügenpark, Gingst auf Rügen
 Miniaturenpark Kalkhorst, Kalkhorst
 Miniaturenpark Lütt Schwerin, Lankow
 Miniaturstadt Bützow, Bützow
 Miniland Mecklenburg-Vorpommern, Göldenitz bei Rostock
 Niedersachsen
 Lüttge Land, Altfunnixsiel
 Sachsen
 Miniaturpark Klein-Erzgebirge, Oederan (1933)
 Heimatecke Waschleithe (1963)
 Miniaturschauanlage Klein-Vogtland, Adorf/Vogtl. (1992)
 Miniaturenpark Kleinwelka, Bautzen (1998)
 Miniwelt, Lichtenstein/Sa. (1999)
 Erlebnis- und Miniaturenpark Elsterwerda (2007)
 Sachsen-Anhalt
 Miniaturenpark Kleiner Harz, Wernigerode
 Schleswig-Holstein
 Tolk-Schau, Tolk
 Thüringen
 Miniaturenpark mini-a-thür, Ruhla

Schweiz 

 Swissminiatur, Melide im Tessin
 Swiss Vapeur Parc bei Lausanne

Østrig 
 Minimundus, Klagenfurt

Resten af Europa 

 Mini-Europa, Belgien
 Bekonscot, Buckinghamshire, England
 Old New Inn (aka The Modell Village) Bourton-on-the-Water, England
 Legoland Windsor, Windsor, England
 France Miniature, Élancourt, Frankrig
  Parc des Mini-Châteaux, Amboise, Frankrig
 Italia in Miniatura, Rimini, Italien
 Madurodam, Den Haag, Niederlande
 Miniatuur Walcheren, Middelburg, Niederlande
 Park Miniatur Latarni Morskich, Niechorze, Polen
 Park Miniatur Zabytków Dolnego Śląska, Kowary, Polen
 Catalunya en Miniatura, Katalonien, Spanien
 Pasión Mudejar, Olmedo, Spanien
 Pueblo Chico, Valle de La Orotava, Spanien
 Boheminium, Mariánské Lázně, Tjekkiet
 Miniatürk, Istanbul, Tyrkiet
 Minicity, Antalya, Tyrkiet

Asien, Amerika 
 Mini Israel, Jerusalem, Israel
 Legoland California, Carlsbad, USA
 Legoland Florida, Orlando, USA

Tidligere miniatureparker 
 Gulliver-Welt, Saarbrücken (1968–2012)
 Minidomm, Ratingen (1967–1992)
 Mini Mundus Bodensee, Meckenbeuren (2005–2012)
 Modellpark Mecklenburgische Seenplatte, Neubrandenburg (2000–2011)
 Mundomágico, Santiago, Chile

Se også 
 Modeltog

Eksterne henvisninger 

 International Association of Miniature Parks

Noter 

Skalamodeller
Seværdigheder
 
Museumstyper